पाएं अपने शहर की ताज़ा ख़बरें और फ्री ई-पेपरडाउनलोड करें
अमरीका में आठ महीने के इलाज के बाद यह कुतिया अपने देश वापस लौटी है. और वहाँ उसका स्वागत किसी हीरो की तरह हुआ है.
दो बच्चियों की जान बचाने के दौरान एक हादसे में इस कुतिया का थूथन और ऊपरी जबड़ा टूट गया था.
लेकिन आठ महीने के इलाज के बाद वह अपने देश फिलिपींस वापस लौट आई है.
दिसंबर 2011 में मोटरसाइकिल के साथ हुए इस हादसे में कुतिया का तकरीबन आधा चेहरा खराब हो गया था. बाद में इलाज के लिए उसे अमरीका भेजा गया.
मिली-जुली नस्ल वाले इस कुत्ते का नाम कबांग है.
इस घटना के बाद कबांग पर दुनिया भर के कई लोगों का ध्यान गया और उसकी चोट की गंभीरता को देखते हुए मदद के लिए 27 हजार डॉलर इकठ्ठा हो गया.साहस भरा कारनामा
रविवार को फिलिपींस के जाबोअंगा सिटी में इस कुतिया के सम्मान में एक परेड निकाले जाने की योजना बनाई गई है.
दो साल पहले एक घटना में कबांग अपने मालिक की बेटी और भतीजी को बचाने के लिए एक मोटरसाइकिल के रास्ते में आ गई थीं.
वह मोटरसाइकिल उन बच्चियों की तरफ बढ़ रही थी.
हादसे के बाद दो साल की इस कुतिया के मुँह में एक छेद रह गया था. उसके साहस भरे कारनामे की वजह से लोगों में उसके लिए सहानुभूति की भावना थी और मदद के लिए धन इकठ्ठा करने के वास्ते फेसबुक और ट्विटर पर अभियान भी चलाया गया.
जानवरों के डॉक्टर एंटन लिम ने बताया कि कबांग को दुनिया के 45 देशों से आर्थिक सहायता प्राप्त हुई और इस मदद से उसके इलाज का पूरा खर्चा निकल गया.
यूनिवर्सिटी ऑफ कैलिफोर्निया में कबांग के जख्मों का इलाज किया गया.
( बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn